stanford-oval/wikipedia huggingface dataset:
Ram Vilas Paswan

| Ram Vilas Paswan |
| --- | --- |

Intian kuluttaja-asia- ja elintarvikeministeri
 26. toukokuuta 2014 – 8. lokakuuta 2020  
Edeltäjä:  Sharad Pawar
Intian kemikaali- ja lannoiteministeri
 23. toukokuuta 2004 – 22 toukokuuta 2009  
Seuraaja:  M. K. Alagiri
Intian kaivosministeri
 1. syyskuuta 2001 – 29 huhtikuuta 2002  
Edeltäjä:  Sunder Lal Patwa
Intian tiedotus- ja viestintäministeri
 13. lokakuuta 1999 – 1. syyskuuta 2001  
Edeltäjä:  Atal Bihari Vajpayee
Seuraaja:  Pramod Mahajan
Intian rautatieministeri
 1. kesäkuuta 1996 – 19. maaliskuuta 1998  
Edeltäjä:  C. K. Jaffer Sharief
Seuraaja:  Nitish Kumar
Intian työministeri
 5. joulukuuta 1989 – 10. marraskuuta 1990  
Edeltäjä:  Bindeshwari Dubey
Seuraaja:  K. Chandrashekar Rao
Henkilötiedot
Syntynyt: 5. heinäkuuta 1946 Shaharbanni, Bihar, Brittiläinen Intia
Kuollut: 8. lokakuuta 2020 (74 vuotta) Delhi, Intia
Tiedot
Puolue:  Lok Janshakti Party
Tutkinnot:  Patnan yliopisto
Ram Vilas Paswan (5. heinäkuuta 1946 – 8. lokakuuta 2020) oli intialainen poliitikko sekä Lok Janshakti Partyn perustaja ja puheenjohtaja. Hän toimi ministerinä kuuden pääministerin hallituksissa. Hän toimi Modin hallituksissa kuluttaja-asia- ja elintarvikeministerinä vuodesta 2014. Hän aloitti poliittisen uransa vuonna 1969 tullessaan valituksi Biharin osavaltion lainsäätäjäksi.
Paswan pääsi parlamentin alahuoneeseen ensimmäisen kerran vuonna 1977. Tuolloin hän toimi Janatan edustajana ja tuli valituksi Hajipurin vaalipiiristä ennätyksellisen suurella, yli 400 000 äänen, äänimäärällä. Vuonna 1989 hänestä tuli ensimmäistä kertaa ministeri, tultuaan valituksi työministeriksi. 1990-luvun lopulla Paswan toimi rautatie- ja viestintäministerinä. Toimiessaan Intian kansanpuolueen johtaman hallitusliittouman kaivosministerinä, hän erosi virastaan vuonna 2002 vastalauseena Gujaratin uskonnollisille väkivaltaisuuksille.
Aiheesta muualla

Kuvia tai muita tiedostoja aiheesta Ram Vilas Paswan Wikimedia Commonsissa
Paswan Intian parlamentin ylähuoneessa[vanhentunut linkki]
Paswan Encyclopedia Britannicassa
Raymond Pohjola

| Raymond Pohjola> Henkilötiedot.Muusikko |
| --- | --- |
Taiteilijanimi:  Reiska, Raymond
Soittimet:  rummut
Yhtyeet:  Reflexion, Soulrelic, For My Pain...
  [ Muokkaa Wikidatassa ] [ ohje ]  
Ari-Matti "Raymond" Pohjola (s. 8. tammikuuta 1979) on oululainen rumpali. Hän on tullut tunnetuksi lähinnä Reflexion (1997-2009) ja Soulrelic (2003-2007) yhtyeistä. Hänen isoveljensä, Mika Pohjola soittaa Myon-nimisessä rock-yhtyeessä.
Remixed

| Remixed Alicia Keys |
| --- | --- | --- |

EP-levyn tiedot
 Julkaistu: 12. elokuuta 2008
 Formaatti: CD
 Levy-yhtiö: J
Alicia Keysin muut julkaisut
| As I Am 2007 | Remixed 2008 | The Element of Freedom 2009 |
Remixed on Alicia Keysin vuonna 2008 Japanissa julkaistu remix-EP.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | If I Ain't Got You (Black Eyed Peas Mix)  | 3.14 |  |  |  |  |  |  |  |
| 2. | If I Ain't Got You (Kanye West Mix)  | 3.46 |  |  |  |  |  |  |  |
| 3. | Karma (Reggaeton Mix)  | 3.32 |  |  |  |  |  |  |  |
| 4. | Like You'll Never See Me Again (Johnny Rockstar Mix)  | 3.51 |  |  |  |  |  |  |  |
| 5. | Like You'll Never See Me Again (Seiji Mix)  | 3.44 |  |  |  |  |  |  |  |
| 6. | No One (Salaam Remi Mix)  | 4.52 |  |  |  |  |  |  |  |
| 7. | No One (Johnny Rockstar Mix)  | 3.50 |  |  |  |  |  |  |  |
| 8. | Teenage Love Affair (Wideboys Miami Club Mix)  | 6.19 |  |  |  |  |  |  |  |
|  |  | 33.08 |  |  |  |  |  |  |  |
Raymond Oliver

Raymond Oliver (1909–1990) oli ranskalainen kokki, jota pidettiin alalla yhtenä maailman parhaista. Hän omisti Le Grand Véfour -ravintolan, joka sai kolme Michelinin tähteä. Ravintola oli monien julkisuuden henkilöiden suosiossa. Oliver jäi eläkkeelle vasta 75-vuotiaana, kun ravintolaan oli tehty terrori-isku.
Oliver keräsi vanhoja ruokakirjoja ja julkaisi itse 30 teosta. Hän isännöi televisiossa ruokaohjelmaa ja toimi kokkikilpailun tuomarina.
Ryan Kesler

| Ryan Kesler |
| --- | --- |

Henkilötiedot
Syntynyt: 31. elokuuta 1984 (ikä 40) Livonia, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  92 kg
Seura
Seura:  Vegas Golden Knights
Sarja:  NHL
Pelinumero:  17
Pelaajaura
Pääsarjaura:  2003–
Aik. seurat:  Manitoba Moose (AHL) Vancouver Canucks (NHL) Anaheim Ducks (NHL)
NHL-varaus:  23. varaus, 2003 Vancouver Canucks
Kesler tulokaskaudellaan 2003–2004.
Ryan James Kesler (s. 31. elokuuta 1984 Livonia, Michigan, Yhdysvallat) on yhdysvaltalainen jääkiekkoilija, joka edustaa NHL-joukkue Vegas Golden Knightsia. Hän pelasi keskushyökkääjänä NHL-seura Vancouver Canucksissa vuodesta 2003 vuoteen 2014 asti. Kesällä 2014 Kesler teki sopimuksen NHL-seura Anaheim Ducksin kanssa. Monipuolisena pidetty Kesler on hyvä kahden suunnan hyökkääjä. Hän oli ehdolla Selke-palkinnon voittajaksi vuosina 2009 ja 2010 ja voitti sen 2011. Jatkoaika.comin verkkolehden mukaan Keslerin vahvuudet ovat pelisilmässä, luistelussa, työmoraalissa ja pelirohkeudessa.
Kesler on edustanut Yhdysvaltoja kahdesti nuorten MM-kisoissa ja kerran aikuisten MM-kisoissa ja olympialaisissa. Tuloksena näistä hänellä on kaksi nuorten MM-kultaa ja olympiahopea Vancouverin kisoista 2010.
Ura > Maajoukkueura

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Vancouver 2010 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Suomi 2004 | jääkiekko |  |
|  Kultaa | Pardubice 2002 | jääkiekko |  |
Kesler on pelannut Yhdysvaltojen maajoukkueissa. Hän pelasi alle 18-vuotiaiden MM-kilpailuissa vuonna 2002. Yhdysvallat voitti turnauksessa ensimmäistä kertaa historiassaan kultaa ja seitsemän tehopistettä tehnyt Kesler valittiin turnauksen parhaaksi pelaajaksi. Hänet valittiin vuoden vaihteessa nuorten MM-kilpailuihin 2003, jossa hän oli Yhdysvaltojen toiseksi paras pistemies Zach Parisen jälkeen. Yhdysvallat jäi kisoissa neljänneksi, kun se hävisi pronssiottelun Suomelle.
Joulukuussa 2003 Vancouver Canucks päästi Keslerin osallistumaan nuorten MM-kilpailuhin 2004. Yhdysvaltalaiset etenivät turnauksen finaaliin Kanadaa vastaan, jossa Kesler teki 3–3 -tasoitusmaalin. Yhdysvallat voitti lopulta ensimmäisen kultamitalinsa jatkoaikamaalilla. Kesler nimettiin Yhdysvaltojen alustavalle maajoukkueleirille, joka valmistautui Torinon olympialaisiin 2006. Kesler, yksi leirin nuorimmista pelaajista, ei kuitenkaan mahtunut lopulliseen joukkueeseen.
Kesler teki debyyttinsä Yhdysvaltojen miesten maajoukkueessa MM-kilpailuissa 2006. Kesler saalisti kisoissa yhden syöttöpisteen ja hänet valittiin joukkueensa parhaaksi pelaajaksi puolivälierätappiossa Ruotsia vastaan. Kesler oli yksi parhaista puolustavista hyökkääjistä useiden kausien ajan, joten häntä pidettiin varmana valintana Vancouverin olympialaisiin 2010. Turnauksessa Yhdysvallat eteni finaaliin Kanadaa vastaan. Yhdysvaltojen ollessa 0–2 -tappiolla Kesler aloitti kirin ohjaamalla kavennusmaalin. Yhdysvallat tasoittikin ottelun viimeisellä minuutilla, mutta Kanada vei kullan jatkoajalla tulleella Sidney Crosbyn maalilla.
Pelityyli

Kesler on tunnettu hyvänä kahden suunnan hyökkääjänä, joka pystyy pelaamaan hyvin hyökkäys- ja puolustussuuntaan. Ensimmäisinä NHL-vuosinaan hänen roolinsa oli olla muiden joukkueiden huippupelaajien pimentäminen ja jäähyjen tappaminen. Kesler muistettiin myös muiden vastustajien henkisestä horjuttamisesta pelin aikana. Kaudella 2008–2009 hänestä tuli hyökkäävämpi ja nousi täten Canucksin kolmannesta ketjusta toiseen. Myöhemmin hän on ollut ehdolla parhaan puolustavan hyökkääjän Selke Trophy -palkinnolle. Hän on pystynyt hyökkäämisen lisäksi pitämään tasonsa puolustussuuntaan.
Keslerin vahvuuksia ovat myös nopeus ja rannelaukaus, joista jälkimmäinen nousi esiin myöhemmin hyökkäävän roolin aikana. Hän on vahva myös aloituksissa. Alivoimapelissä Kesler blokkaa laukauksia ja ylivoimassa on maalin edessä maskipelaajana ohjaamassa kiekkoja sisään tai myös laukojana tai pelintekijänä.
Syytä Keslerin menestykseen pelaajana on kilpailullisuus. Tämä on tosin tuottanut hieman ylilyöntejä. Kaudella 2009–2010 hän keräsi peräti 104 jäähyminuuttia, mutta seuraavalla kaudella hän vaihtoi agreessiivista tyyliään ja sai 66 jäähyminuuttia. Kesleriä pidetään myös hyvänä johtajahahmona.
Yksityiselämä

Keslerille ja hänen vaimollaan Anderealla on kaksi lasta, joista toinen on poika ja toinen tyttö.  Pojan nimi on Ryker. Ryan Kesler antoi vuoden 2017 All Stars -tapahtumassa 6-vuotiaan Rykerin ampua yhden rangaistuslaukauksen, josta Ryker teki myös maalin.
Aiheesta muualla

Kuvia tai muita tiedostoja aiheesta Ryan Kesler Wikimedia Commonsissa
Ryan Kesler The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Pavel Datsjuk | Frank J. Selke Trophyn voittaja 2011 | Seuraaja: Patrice Bergeron |
Kesler ja Ryan Getzlaf aloituksessa joulukuussa 2009.
Kesler riistämässä kiekkoa Chicago Blackhawksin Jonathan Toewsilta.
Raymond Nonnatus

Raymond Nonnatus.
Pyhä Raymond Nonnatus (1204 Portell, Urgelin hiippakunta, Katalonia, Espanja – 31. elokuuta 1240 Cardona, Espanja) oli espanjalainen pyhimys, pappi, kardinaali ja yhteisön Ordo B. Mariae Virginis de Mercede jäsen. Hän sai sukunimensä “Nonnatus” eli “Ei-syntynyt” siitä että hänen äitinsä kuoli synnyttäessään hänet ja hänet piti poistaa kohdusta keisarileikkauksella.
Raymondin isä suunniteli hänelle uraa Aragonian hovissa mutta mies tunsi kutsua uskonnolliseen elämään ja rupesi lopulta papiksi. Hän auttoi ostamaan kristittyjä orjia Pohjois-Afrikan maurilaisista maista ja antoi itsensä panttivangiksi järjestääkseen yhden heistä vapautettavaksi. Raymond lunastattiin lopulta vapaaksi, palasi Espanjaan ja paavi Gregorius IX teki hänestä kardinaalin. Hän kuoli kuumeeseen matkalla Roomaan vastatakseen paavilliseen kutsuun. Paavi Urbanus VIII julisti hänet autuaaksi 5. marraskuuta 1625 ja paavi Aleksanteri VII julisti hänet pyhimykseksi 1657. Hän eli seuraavien 3 paavien hallintokausien aikana: Innocentius III (1198-1216), Honorius III (1216-1227) ja Gregorius IX (1227-1241).
Hän on vauvojen, synnyttämisen, lasten, odottavien äitien, raskaana olevien naisten, kätilöiden, synnytyslääkäreiden, väärin syytettyjen ihmisten, Dominikaanien tasavallan Baltoan ja Costa Rican San Ramon suojeluspyhimys ja suojeluspyhimys kuumetta vastaan. Hänen juhlapäiväänsä vietetään 31. elokuuta.
Miestä on muistettu roomalaiskatolisessa messussa seuraavanlaisella latinankielisellä kollehtarukouksella:
»Deus, qui in liberándis fidélibus tuis ab impiórum captivitáte beátum Raymúndum Confessórem tuum mirábilem effecísti: eius nobis intercessióne concéde; ut, a peccatórum vínculis absolúti, quæ tibi sunt plácita, líberis méntibus exsequámur.»
Raymond Offner

| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 |  |  |
Raymond René Offner (17. marraskuuta 1927 Sarcelles – 30. lokakuuta 1989 Pariisi) oli ranskalainen koripalloilija.
Offner kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.
Quvenzhané Wallis

| Quvenzhané Wallis |
| --- | --- |

Henkilötiedot
Syntynyt: 28. elokuuta 2003 (ikä 21) Houma, Louisiana  Yhdysvallat
Ammatti:  näyttelijä
Näyttelijä
Aktiivisena:  2012–
Merkittävät roolit:  Hushpuppy Beasts of the Southern Wild Annie Annie
Aiheesta muualla
IMDb
Quvenzhané Wallis (s. 28. elokuuta 2003 Houma, Louisiana) on yhdysvaltalainen näyttelijä.
Wallis tunnetaan parhaiten elokuvasta Beasts of the Southern Wild, josta hän sai parhaan naispääosan Oscar-ehdokkuuden vain 9-vuotiaana ollen näin kaikkien aikojen nuorin ehdokas. Elokuvan kuvauksissa hän oli 6-vuotias.
Vuonna 2014 Wallis näytteli pääosaa musikaalielokuvassa Annie, josta hän sai parhaan naispääosan Golden Globe -ehdokkuuden.
Filmografia

Beasts of the Southern Wild (2012)
Boneshaker (2013)
12 Years a Slave (2013)
Annie (2014)
Käännös suomeksi
Raubtier

| Raubtier> Tiedot |
| --- | --- |
Toiminnassa:  2007–
Tyylilaji:  industrial metal
Kotipaikka:  Haaparanta, Ruotsi
Laulukieli:  ruotsi
Jäsenet:  Pär Hulkoff, laulu, kitara   Mattias Lind, rummut   Jonas Kjellgren, bassokitara  
Levy-yhtiö:  Faravid Recordings  
Aiheesta muualla
Kotisivut
Infobox OKNimi-testi OK: 
Raubtier (saks. petoeläin) on vuonna 2007 nimellä Hunter/Killer perustettu ruotsalainen industrial metal -yhtye. Yhtyeen nimi tulee Arnold Schwarzeneggerin elokuvasta Predator – saalistaja (ruots. Rovdjuret).
Diskografia > Albumit

| Vuosi | Albumi | Listasijoitus> SWE |
| --- | --- | --- |
| 2009 | Det finns bara krig | 17 |
| 2010 | Skriet från vildmarken | 14 |
| 2012 | Från Norrland till helvetets port | 4 |
| 2014 | Pansargryning | 5 |
| 2016 | Bärsärkagång | 3 |
| 2019 | Överlevare | 10 |
Aiheesta muualla

Virallinen sivu (ruotsiksi)
Rudolf Komorous

Rudolf Komorous (s. 8. joulukuuta 1931 Praha) on tšekkiläissyntyinen, Kanadan kansalaisuuden vuonna 1974 saanut säveltäjä ja fagotisti. Hän opiskeli fagotinsoittoa Prahan konservatoriossa vuosina 1946–52 ja Musiikin ja esittävien taiteiden Janáček-akatemiassa 1952–6 opettajanaan Karel Pivonka. Akatemiassa hän sai myös sävellysopetusta Pavel Bořkovecilta. Vuonna 1957 Komorous pääsi voittajaksi kansainvälisessä esittäjien kilpailussa Genevessä. Vuosina 1959–61 hän opetti fagotinsoittoa Pekingin konservatoriossa Kiinassa, ja palattuaan Prahaan hänestä tuli Prahan Kansallisteatterin ensifagotisti. Vuonna 1959 Komorous osallistui elektronisen musiikin erikoiskurssille Varsovassa. Vuonna 1961 hän oli mukana perustamassa Musica Viva Pragensista.
Komorous muutti Kanadaan vuonna 1969 ja oli vuosina 1969–71 vierailevana professorina Macalester Collegessa Minnesotassa. Vuonna 1971 hän perusti Victorian yliopiston elektronisen musiikin studion ja alkoi opettaa siellä sävellystä ja teoriaa. Vuosina 1975–6 Komorous oli Victorian yliopiston puhemiehenä, ja tämän jälkeen hän toimi sen musiikkikoulun johtajana. Vuonna 1989 Komorousista tuli Simon Fraser -yliopiston nykytaiteiden koulun johtaja.
Komorous on säveltänyt tilaustöitä muiden muassa Paul Brodielle, Peggie Sampsonille, Vancouver New Music Societylle, Esprit-orkesterille ja Vancouverin sinfoniaorkesterille. Säveltäjän varhaiset teokset hyödyntävät hänen omaa minimalistista tyyliään. Myöhemmin hän alkoi käyttää tonaalisia keskuksia joskus vaihdellen atonaalisten osioiden kanssa sekä pidempiä melodisia jaksoja ja muuta perinteistä materiaalia.
Komorousin teosten joukossa ovat oopperat Lady Whiterose (1966) ja No no miya (1988) sekä kaksi sinfoniaa: 1. Stardust (1988) ja 2. Canadian (1990).
PHP:n luokkakirjastot

Tämä artikkeli käsittelee PHP:hen kuuluvia luokkakirjastoja. Lista on järjestetty aakkosjärjestykseen ja luokkakirjaston nimenä käytetään kirjaston englanninkielistä nimitystä.
A > Apache

| --- | --- |
Apache (PHP)
Ohjelmointikieli:: PHP
Käyttöalue:: palvelin
Lisenssi:: PHP Licence 3.0
Tekijä:: The PHP Group (1998)
Apache-luokkakirjaston avulla voidaan kontrolloida Apache-webpalvelinta muun muassa käskemällä palvelinta pysäyttämään kaikki tai osa prosesseista sekä tuomaan tietoja itsestään (kuten asennetuista moduuleista ja omasta versiostaan). Lisäksi kirjasto tarjoaa rajapinnan virtuaalikäskyille sekä HTTP-otsaketietojen monipuoliseen käsittelyyn.
A > Arrays

| --- | --- |
Arrays (PHP)
Ohjelmointikieli:: PHP
Käyttöalue:: taulukkomuuttujat
Lisenssi:: PHP Licence 3.0
Tekijä:: The PHP Group (1998)
Arrays-luokkakirjaston avulla voidaan luoda ja järjestellä taulukoita, poistaa, muokata sekä lisätä alkioita ja vertailla sekä liittää toisiinsa taulukoita useilla eri tavoilla. Luokkakirjasto on erittäin laaja, ja kuuluu muuttujatyyppien hallintaan tarkoitettuihin kirjastoihin.
B > BCmath

| --- | --- |
BCmath (PHP)
Ohjelmointikieli:: PHP
Käyttöalue:: matematiikka
Lisenssi:: PHP Licence 3.0
Tekijä:: The PHP Group (1998)
BCmath-luokkakirjaston avulla voidaan laskea omavaltaisen tarkkoja matemaattisia operaattoreita erittäin suurilla tarkkuuksilla. Kirjasto tukee kaiken suuruisia lukuja ja äärimmäisen tarkkoja desimaalitarkenteita vastaanottamalla lukuarvoja numeerisen muodon sijasta tekstimuotoisena ja palauttamalla tuloksen tekstimuotoisena. Kirjasto tukee yhteen-, vähennys-, kerto- ja jakolaskujen lisäksi jakojäännöstä, potenssiin korotusta (jakojäännöksellä) sekä neliöjuurta.
B > Bzip2

| --- | --- |
Bzip2 (PHP)
Ohjelmointikieli:: PHP
Käyttöalue:: pakkausalgoritmit
Lisenssi:: ilmainen, patenttivapaa
Tekijä:: Julian Seward (2003)
Bzip2-luokkakirjaston avulla voidaan kirjoittaa ja lukea bzip2-formaatin (.bz2) paketteja.
C > Calendar

| --- | --- |
Calendar (PHP)
Ohjelmointikieli:: PHP
Käyttöalue:: päivämäärät
Lisenssi:: PHP Licence 3.0
Tekijä:: The PHP Group (2001)
Calendar-luokkakirjaston avulla voidaan käsitellä päivämääriä useissa eri kalenterijärjestelmissä. Pohjakalenterina käytetään Juliaanista kalenteria jonka päiväluku alkaa 1. tammikuuta 4713 eaa. Päivämäärien muuntaminen muihin tuettuihin kalentereihin (kuten Gregoriaaniseen-, Juutalaiseen- tai Vallankumouskalenteriin) tapahtuu pohjakalenterin kautta. Tämän lisäksi luokkakirjasto osaa muun muassa kertoa eri juhlapyhien päivät (kuten pääsiäinen) sekä palauttaa kuukauden nimen.
C > Class/Objects

| --- | --- |
Class/Objects (PHP)
Ohjelmointikieli:: PHP
Käyttöalue:: olio-ohjelmointi
Lisenssi:: PHP Licence 3.0
Tekijä:: The PHP Group (2000)
Class/Objects-luokkakirjaston avulla voidaan kysellä tietoja yksittäisiltä tai kaikilta kuulutetuilta luokilta. Kirjasto osaa kertoa kuuluuko luokka muihin luokkiin sekä mitä metodeja ja muuttujia luokka sisältää.
C > ClibPDF

| --- | --- |
ClibPDF (PHP)
Ohjelmointikieli:: PHP
Käyttöalue:: dokumenttihallinta
Lisenssi:: ilmainen yksityisille
Tekijä:: FastIO (2001)
ClibPDF-luokkakirjaston avulla voidaan luoda PDF (Portable Document Format) tiedostoja. Kirjasto osaa muun muassa piirtää erimuotoisia objekteja, lisätä eri muotoiluilla tekstiä sekä tuoda dokumenttiin kuvia.
C > COM

| --- | --- |
COM (PHP)
Ohjelmointikieli:: PHP
Käyttöalue:: komponentit
Lisenssi:: PHP Licence 3.0
Tekijä:: The PHP Group (2001)
COM-luokkakirjaston avulla voidaan kontrolloida Windows-alustan COM (Component Object Model) rajapintaa olioiden avulla.
C > ctype

| --- | --- |
ctype (PHP)
Ohjelmointikieli:: PHP
Käyttöalue:: merkkijonot
Lisenssi:: PHP Licence 3.0
Tekijä:: The PHP Group (2000)
ctype-luokkakirjaston avulla voidaan käyttää C-ohjelmointikielen ctype.h luokkakirjastoa merkkijonojen tyyppien selvittämiseksi. Kirjasto pystyy tarkastamaan sisältääkö merkkijono vain alfanumeerisia-, aakkosellisia-, kontrolli-, numeerisia- tai tulostettavia merkkejä sekä tarkastamaan onko merkkijono vain pienillä tai suurilla kirjaimilla kirjoitettu.
C > CURL

| --- | --- |
CURL (PHP)
Ohjelmointikieli:: PHP
Käyttöalue:: HTTP
Lisenssi:: ilmainen
Tekijä:: Daniel Stenberg (2000)
CURL-luokkakirjaston avulla voidaan suorittaa HTTP-kutsuja sekä lähettää dataa HTTP-protokollalla. Kirjasto tukee muun muassa palautettavan datan noutoa, useita eri prosesseja yhtäaikaisesti sekä osaa noutaa saadusta datasta tiettyjen alueiden datan (kuten HTML-dokumentin body-alueen).
D > Date/Time

| --- | --- |
Date/Time (PHP)
Ohjelmointikieli:: PHP
Käyttöalue:: päivämäärät
Lisenssi:: PHP Licence 3.0
Tekijä:: The PHP Group (1998)
Date/Time-luokkakirjaston avulla voidaan käsitellä päivämääriä ja aikoja. Kirjasto osaa käsitellä sekä tarkkoja aikoja (esimerkiksi 29. helmikuuta 2004) kuin viittauksellisia aikamääreitä (esimerkiksi ensi maanantai). Kirjasto pystyy muotoilemaan ajan suurimmalle osalle tunnetuista päivämäärän ja ajan esitysmuodoista, ja laskemaan päivämääriin ja kellonaikoihin muutoksia annettujen syötteiden pohjalta.
D > dba

| --- | --- |
dba (PHP)
Ohjelmointikieli:: PHP
Käyttöalue:: tietokannat
Lisenssi:: PHP Licence 3.0
Tekijä:: The PHP Group (1998)
dba-luokkakirjaston avulla voidaan suorittaa tietokantakyselyjä Berkeley DB:n tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea seuraavan vapaan avaimen sekä korvata tietueita uusilla arvoilla.
D > dBase

| --- | --- |
dbase (PHP)
Ohjelmointikieli:: PHP
Käyttöalue:: tietokannat
Lisenssi:: PHP Licence 3.0
Tekijä:: The PHP Group (1998)
dBase-luokkakirjaston avulla voidaan suorittaa tietokantakyselyjä dbasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea kenttien ja tietueiden lukumäärän sekä korvata tietueita uusilla arvoilla.
D > dbx

| --- | --- |
dbx (PHP)
Ohjelmointikieli:: PHP
Käyttöalue:: tietokannat
Lisenssi:: PHP Licence 3.0
Tekijä:: The PHP Group (1998)
dbx-luokkakirjaston avulla voidaan suorittaa tietokantakyselyitä tuettuihin tietokantoihin. Kirjasto toimii abstraktina kerroksena seuraavien tietokantatyyppien kanssa: FrontBase, Microsoft SQL Server, MySQL, ODBC, PostgreSQL, Sybase-CT, Oracle (oci8) ja SQLite.
D > Direct IO

| --- | --- |
Direct IO (PHP)
Ohjelmointikieli:: PHP
Käyttöalue:: dokumenttihallinta
Lisenssi:: PHP Licence 3.0
Tekijä:: The PHP Group (2002)
Direct IO-luokkakirjaston avulla voidaan ylläpitää dokumentteja suoran IO (Input/Output) yhteyden avulla. Kirjasto käyttää C-ohjelmointikielen stdio.h luokkakirjastoa huomattavasti alhaisempia osoittimia, ja suositeltavaa olisikin käyttää PHP:n mukana tulevaa Filesystem kirjastoa.
D > Directories

| --- | --- |
Directories (PHP)
Ohjelmointikieli:: PHP
Käyttöalue:: tiedostojärjestelmä
Lisenssi:: PHP Licence 3.0
Tekijä:: The PHP Group (2002)
Directories-luokkakirjaston avulla voidaan käsitellä tiedostojärjestelmän hakemistoja. Kirjasto ei osaa perustoimintoja (kuten hakemistojen luontia tai poistoa), vaan on tarkoitettu hakemistojen läpikäymiseen eri parametreilla.
E > Errors and Logging

| --- | --- |
Errors and Logging (PHP)
Ohjelmointikieli:: PHP
Käyttöalue:: virheenhallinta
Lisenssi:: PHP Licence 3.0
Tekijä:: The PHP Group (1998)
Errors and Logging-luokkakirjaston avulla voidaan luoda oma virheenhallintajärjestelmä. Kirjasto tukee virheilmoitusten kaappaamista sekä niiden muokkaamista ja tallentamista. Tämän lisäksi luokkakirjaston avulla voidaan toteuttaa omat virheilmoitukset PHP:n ytimen omille virheilmoituksille.
E > Exif

| --- | --- |
Exif (PHP)
Ohjelmointikieli:: PHP
Käyttöalue:: kuvankäsittely
Lisenssi:: PHP Licence 3.0
Tekijä:: The PHP Group (2002)
Exif-luokkakirjaston avulla voidaan käsitellä kuvista saatavaa metatietoa. Kirjasto osaa metadatan noutamisen lisäksi muun muassa hakea TIFF- ja JPEG-muotoisista kuvista niihin mahdollisesti upotetun esikatselukuvan sekä selvittää kuvamuodon.
F > FDF

| --- | --- |
FDF (PHP)
Ohjelmointikieli:: PHP
Käyttöalue:: dokumenttihallinta
Lisenssi:: vaihtelee
Tekijä:: Adobe (2002)
FDF-luokkakirjaston avulla voidaan käsitellä FDF-lomakkeita (Forms Data Format, Adoben luoma lomakkeiden käsittelyrajapinta PDF-dokumentteihin). Kirjasto osaa upottaa lomakkeelle JavaScript-elementtejä, muotoilla lomakkeen komponentteja sekä sisältöä ja luoda erilaisia tapoja lomakkeen lähettämiseksi.
F > filePro

| --- | --- |
filePro (PHP)
Ohjelmointikieli:: PHP
Käyttöalue:: tietokannat
Lisenssi:: ilmainen
Tekijä:: fP Technologies, Inc. (1998)
filePro-luokkakirjaston avulla voidaan lukea tietoja filePron tyylisistä tietokannoista. Kirjasto osaa palauttaa tietueen tietojen lisäksi muun muassa kenttien lukumäärän, nimen ja tyypin sekä rivimäärän.